jkorsvik/nowiki_second_scrape_merged huggingface dataset:
Blek vårsekkspinner

Blek vårsekkspinner (Dahlica charlottae) er en sommerfugl som tilhører familien sekkspinnere (Psychidae). Den er funnet spredt over hele Norge. Hunnen er larvelignende, mens hannen ser ut mer som en vanlig sommerfugl.


== Utseende ==
Hannen er en liten til middelsstor (vingespenn 10,5-16 millimeter), spinkel og blek sekkspinner med tynt skjellkledte, delvis gjennomsiktige vinger. Antennene er tynne og trådformede og omtrent halvparten så lange som forvingene. Hodet og kroppen er brune. Vingene er lyst gråbrune, tynt kledt med ganske smale skjell. Hunnen er sjokoladebrun, fet og larvelignende, men med velutviklede antenner og bein, fasettøynene er ganske små. Larven omgir seg med en sigarformet larvesekk av silke kledt med sandkorn.


== Levevis ==
Arten finnes mest i barskog, men kan forekomme opptil 1000 meter over havet i Norden. Larven eter mest mose, men også lav og alger. Larveutviklingen tar oftest ett år, kanskje av og til to. Hannen flyr i april-mai, noe senere lengst i nord.


== Utbredelse ==
Arten er kjent fra Norden, Baltikum og fjellområdene i Mellom-Europa. I Norge er den funnet noen få steder nord til den sørlige delen av Nordland.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Tineoidea
Familien sekkspinnere, Psychidae Boisduval, 1828
Underfamilien  Naryciinae
Slekten Dahlica Enderlein, 1912
Blek vårsekkspinner, Dahlica charlottae (Meier, 1957)


== Referanser ==


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 522-523. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]


== Eksterne lenker ==
(en) blek vårsekkspinner i Global Biodiversity Information Facility 
(no) blek vårsekkspinner hos Artsdatabanken 
(sv) blek vårsekkspinner hos Dyntaxa 
(en) blek vårsekkspinner hos Fauna Europaea 
(en) blek vårsekkspinner hos NCBI 
Dahlica charlottae – detaljert informasjon på Wikispecies
Siederia listerella

Siederia listerella er en sommerfugl som tilhører familien sekkspinnere (Psychidae). Den er kjent to norske funn, fra Hedmark og Nordland. Hunnen er larvelignende, mens hannen ser ut mer som en vanlig sommerfugl.


== Utseende ==
Hannen er en liten til middelsstor (vingespenn 11-15,5 mm), spinkel sekkspinner. Antennene er trådformede og omtrent halvparten så lange som forvingene. Hodet og kroppen er gråsvarte. Forvingen er forholdsvis stor, lys med mørkgrått, tett nettmønster. Bakvingen er gråhvit. Hos denne arten er vingene kledt med forholdsvis brede skjell. Hunnen er mørkbrun, fet og larvelignende, men antenner og bein er velutviklede. Fasettøynene er ganske små. Larven lever i en 6–8 mm lang, sigarformet larvesekk med trekantet tverrsnitt. Den er kledt med sandkorn.


== Levevis ==
Arten finnes helst ved solrike lysninger og skogkanter i furudominert barskog, gjerne på sandig jord. Den er trolig noe varmekrevende. Larven eter moser og lav og utvikler seg på ett år. De voksne sommerfuglene er aktive i april-mai.


== Utbredelse ==
Arten er kjent fra Norden, Baltikum og det nordvestlige Russland, men gjelder for å være uvanlig over alt. I Norge er det bare to funn, fra Elverum i Hedmark og fra Saltdal i Nordland, begge tidlig på 1980-tallet.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Tineoidea
Familien sekkspinnere, Psychidae Boisduval, 1828
Underfamilien  Naryciinae
Slekten Siederia Meier, 1957
Siederia listerella (Linnaeus, 1758)


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 524-525. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]


== Eksterne lenker ==
(en) Siederia listerella i Global Biodiversity Information Facility 
(no) Siederia listerella hos Artsdatabanken 
(sv) Siederia listerella hos Dyntaxa 
(en) Siederia listerella hos Fauna Europaea 
(en) Siederia listerella hos NCBI 
Siederia listerella – detaljert informasjon på Wikispecies
Siederia rupicolella

Siederia rupicolella er en sommerfugl som tilhører familien sekkspinnere (Psychidae). Den er funnet på Østlandet i Norge, men finnes sannsynligvis også lenger nord. Hunnen er larvelignende, mens hannen ser ut mer som en vanlig sommerfugl.


== Utseende ==
Hannen er en liten til middelsstor (vingespenn 11-16 millimeter), spinkel, lysgrå sekkspinner. Antennene er trådformede og omtrent halvparten så lange som forvingene. Hodet og kroppen er gråbrune. Forvingen er lysgrå med svakt antydet nettmønster. Bakvingen er gråhvit. Vingene er kledt med temmelig smale skjell, tydelig smalere enn hos den beslektede arten Siederia listerella. Hunnen er 3–5 mm lang, mørkbrun, fet og larvelignende, men med forholdsvis godt utviklede antenner og bein. Fasettøynene er ganske små. Larven omgir seg med en 6–8 mm lang, sigarformet larvesekk som har et avrundet trekantet tverrsnitt og er kledt med sandkorn.


== Levevis ==
Arten lever helst i litt åpen skog med klippeblokker eller store steiner. Larven lever mest av moser som vokser på trestammer og steiner, og utviklingen tar ett år (kanskje to år lengst i nord). De voksne sommerfuglene er aktive mellom april og juli, senere jo lenger nord, mest rundt morgengry.


== Utbredelse ==
Arten ser ut til å ha en ganske begrenset utbredelse og er kjent fra Norden, Baltikum, Tyskland og Sveits. I Norge er den funnet på noen få steder på Østlandet og i Trøndelag.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Tineoidea
Familien sekkspinnere, Psychidae Boisduval, 1828
Underfamilien  Naryciinae
Slekten Siederia Meier, 1957
Siederia rupicolella (Sauter, 1954)


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 525-526. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]


== Eksterne lenker ==
(en) Siederia rupicolella i Global Biodiversity Information Facility 
(no) Siederia rupicolella hos Artsdatabanken 
(sv) Siederia rupicolella hos Dyntaxa 
(en) Siederia rupicolella hos Fauna Europaea 
(en) Siederia rupicolella hos NCBI 
Siederia rupicolella – detaljert informasjon på Wikispecies
William Edward Soothill

William Edward Soothill (født 1861 i Halifax i West Yorkshire i England, død 1935) var en metodistisk kinamisjonær som senere ble professor i kinesisk ved Oxford University og ledende britisk sinolog.
Han ble predikant i The United Methodist Free Church i 1882 og gjorde tjeneste i 29 år som misjonær i  Wenzhou i Kina. Han grunnla et sykehus, et college, skoler og to hundre prekestasjoner. I 1911 Soothill ble president ved det keiserlige universitet i Shansi. Etter at han kom tilbake til England i 1920 ble han utnevnt til professor for kinesisk ved Oxford University. I 1926 var han med i lord Willingdons delegasjon til Kina for å få løst saken med skadeserstatningene etter bokseropprøret.
Han er best kjent for sin oversettelse til engelsk av Konficius' Samtaler og for sin ordbok over kinesiske buddhistiske uttrykk, med ekvivalenter på sanskrit og engelsk. 
Han giftet seg med Lucy Farrar i 1884. Hun beskrev deres mange år i Kina i boken A Passport to China.


== Verker i utvalg ==
The Student's Four Thousand and General Pocket Dictionary (1899)
A Mission in China (1906, 1907)
The Analects of Confucius (1910)
China and Education, with Special Reference to the University for China (1912)
Timothy Richard of China (1924)
China and the West: A sketch of their Intercourse (1925)
A History of China (1927)
China and England (1928)
The Three Religions of China (1929)
The Lotus of the Wonderful Law: or, The Lotus Gospel (1930)
A Dictionary of Chinese Buddhist Terms: with Sanskrit and English Equivalents and a Sanskrit-Pali Index (1937)
The Hall of Light: A study of Early Chinese Kingship, redigert av Lady Hosie og G. F. Hudson (1951)


== Referanser ==


== Litteratur ==
The Methodist Archives Biographical Index: Minutes of Conference 1958 and Encyclopedia of World Methodism (1974)
Åpningsbalanse

Åpningsbalansen er en oppstilling av et selskaps eiendeler, egenkapital og gjeld, ved oppstart. Balansen skal bekreftes av revisor, jf. aksjeloven §2-8(2).


== Se også ==
Balanse
Resultatregnskap
Regina von Emmeritz och Konung Gustaf II Adolf

Regina von Emmeritz och Konung Gustaf II Adolf er en svensk film fra 1910 regissert av Gustaf «Muck» Linden


== Handling ==
Filmen handler blant annet om kongen, slottsherskerinnen og jesuittene som er innblandet i intriger og mordforsøk med religionskrig som bakteppe for fortellingen.


== Om filmen ==
Filmen hadde premiere allerede den 14. november 1910 på kinoene Blanch's i Stockholm og Malmö Gamla Biograf i Malmö. Filmen ble spilt inn ved Svenska Biografteaterns ateljé i Kristianstad med eksteriører fra Ekenabben og Maltesholms slott i Kristianstad av Robert Olsson. Filmen bygger på Zacharias Topelius teaterstykke Regina von Emmeritz og fortellingen Fältskärns berättelser fra 1853.


== Rolleliste ==


== Eksterne lenker ==
(en) Regina von Emmeritz och Konung Gustaf II Adolf på Internet Movie Database 
(sv) Regina von Emmeritz och Konung Gustaf II Adolf i Svensk Filmdatabas
Richard P. Madsen

Richard P. Madsen (født 2. april 1941 i Alameda i California i USA) er en tidligere katolsk prest og kinamisjonær tilhørende Maryknollmisjonærene som virker som sosiolog ved University of California i San Diego.
Han fikk sin presteutdannelse ved Maryknoll Seminary i Ossining i New York i 1960-årene, og ble sendt til Taiwan. Der studerte han ved Fu Jen University Chinese Language Institute i Hsinchu og ved National Taiwan University. Han fortsatte sine asiastudier (til mastergrad) og sosiologi (doktorgrad, 1977) ved Harvard University. Han ble professor i sosiologi ved University of California i San Diego i 1985.


== Verker i utvalg ==
Morality and Power in a Chinese Village, Berkeley, University of California Press, 1984.
Chen Village, med Anita Chan og Jonathan Unger, Berkeley, University of California Press, 1984. Second enlarged edition, 1992. Translations: Japanese, Chinese.
Unofficial China: Popular Thought and Culture in the People's Republic, med Perry Link og Paul Pickowicz. Boulder, Colorado. Westview Press, 1989
China and the American Dream: A Moral Inquiry, Berkeley: University of California Press, 1995.
The Red Mirror: Children of China's Cultural Revolution, sammen med Chihua Wen, Westview Press, 1995. ISBN 0813324882
China's Catholics: Tragedy and Hope in an Emerging Civil Society, Berkeley, University of California press, 1998.
Popular China: Unofficial Culture in a Globalizing Society, med Perry Link og Paul Pickowicz. Boulder CO: Rowman and Littlefield, 2001.
The Many and the One: Religious and Secular Perspectives on Ethical Pluralism in the Modern World, med Tracy B. Strong. Princeton NJ: Princeton University Press, 2003.
Torre Ejecutiva Pemex

Torre Ejecutiva Pemex er en skyskraper i distriktet Miguel Hidalgo i Mexico by. Med sine 214 meter, er den Mexicos nest høyeste bygning, og Latin-Amerikas tredje høyeste. Fra den sto ferdig i 1982 fram til 1984, var den Latin-Amerikas høyeste bygning. Den tilhører oljeselskapet Pemex.
Bygginga starta i 1980 og ble leda av arkitekten Pedro Moctezuma. Den har 52 etasjer, i tillegg til åtte underjordiske etasjer med parkeringsplasser, og 27 heiser. Bygningas totale areal er på 94 600 m².


== Se også ==
Liste over Mexico bys høyeste bygninger


== Eksterne lenker ==
Offisielt nettsted 
(en) Torre Pemex – kategori av bilder, video eller lyd på Commons
Torre Altus

Torre Altus er en skyskraper i Mexico by. Den befinner seg i det eksklusive strøket Bosque de las Lomas, og inneholder leiligheter. Bygninga sto ferdig i 1998. Den er 197 meter høy, og har 45 etasjer. Torre Altus er tegna av arkitektene Augusto H. Álvarez og Adolfo Weichers.


== Se også ==
Liste over Mexico bys høyeste bygninger
Sjunkhatten

Sjunkhatten er et fjell i Sørfold kommune i Nordland. Det har en høyde på 1 185 meter over havet, og en primærfaktor på 1 147 meter. Dette er blant de 40 største i Norge. Fjellet ligger på vestsida av Sjunkfjorden, midt i Sjunkhatten nasjonalpark.


== Se også ==
Liste over skandinaviske fjell med størst primærfaktor


== Fotnoter ==


== Referanser ==
Løvbiff

Løvbiff, løvbit eller løvstek er et tynt, stekt kjøttstykke som består av enten presset, kvernet kjøtt eller et helt stykke kjøtt som er banket flatt. Produktet selges ofte som hurtigmat på gatekjøkken, normalt med pommes frites og salat. Løvbiff fås også kjøpt som frysevare i dagligvareforretninger.
I Sverige kalles en stor løvbiff for et «elefantøre».
Løvstek er et varemerke fra Stabburet.


== Referanser ==


== Eksterne lenker ==
Ingredienser i Stabburets Løvstek original hos Matinfo
Bröllopet på Ulfåsa II

Bröllopet på Ulfåsa II er en svensk film fra 1910 regissert av Gustaf «Muck» Linden. Filmen har aldri blitt vist offentlig.


== Handling ==
Filmen handler blant annet om flere frierier og problemstillingen med lav byrd i den forbindelse.


== Om filmen ==
Filmen har ikke blitt vist offentlig, den ble spilt inn i løpet av juli måned ved Svenska Biografteaterns ateljé i Kristianstad av Robert Olsson. Filmmanuset var basert på Frans Hedbergs teaterstykke Bröllopet på Ulfåsa som ble uroppført på Kungliga Stora Teatern i Stockholm 1865. I 1910 ble det spilt inn ytterligere en film på grunnlag av samme teaterstykke, se Bröllopet på Ulfåsa


== Rolleliste (utvalg) ==


== Eksterne lenker ==
(sv) Bröllopet på Ulfåsa II i Svensk Filmdatabas
Biffsnadder

Biffsnadder er typisk hurtigmat servert på gatekjøkken og veikroer.
Retten består av stekte oksekjøttbiter/strimler som serveres med pommes frites eller ris, béarnaisesaus og en salat. Begrepet er ikke beskyttet, og hvilken stykningsdel som faktisk selges eller serveres kan derfor ikke garanteres. Begrepet biff er en norsk oversettelse av engelsk «beef», som kun betyr oksekjøtt.


== Referanser ==
Skordatur

Skordatur (it. scordatura = omstemming) er en stemming som avviker fra et strengeinstruments normalstemming. 


== Fiolin ==
Skordatur gjør det mulig å spille ellers vanskelige akkorder og samtidig åpne for nye klangmuligheter.
Georg Philipp Telemann brukte skordatur i enkelte verk, unntaksvis også Niccolò Paganini og Gustav Mahler, samt Robert Schumann i op.47 og Igor Stravinskij i Ildfuglen.

Det mest kjente musikkeksempelet fra barokkmusikken er Rosenkrans- eller Mysteriesonatene av Heinrich Ignaz Biber hvor han bruker 15 ulike stemminger (se bildet over).
Wolfgang Amadeus Mozart noterte bratsjstemmen i Sinfonia Concertante KV 320d i D-Dur selv om stykket er i Es-Dur. Dette minsker de tekniske vanskelighetene for solobratsjen og muliggjør en større klanglig briljans.


== Gitar ==

Skordaturer er vanlig på gitar. De brukes både for å forenkle eller muliggjøre utførelsen av spesielle musikkstykker, samt å endre klangbildet. Det er vanlig å stemme 6. (E) streng ned til D eller C, 5. (A) streng ned til G, 4. (D) streng ned til C, 3. (G) streng ned til F#, 2. (H) streng opp til C og 1. (E) streng ned til E♭.


== Se også ==
Åpen stemming


== Litteratur ==
Dagmar Glüxam: «Skordatur» i Oesterreichisches Musiklexikon. Onlineutgaven, Wien 2002 ff., ISBN 3-7001-3077-5.
Gatekjøkken

Gatekjøkken er et utsalgssted hvor man selger hurtigmat. 
Gatekjøkken ligger ofte i bysentra eller langs trafikkerte veier (derav navnet), ved parker eller på rasteplasser.
En SIFO-undersøkelse fra 1980-tallet viste at den typiske gatekjøkken-kunde var en mann under 30 år.


== Referanser ==
Sulteforing

Sulteforing var en foringspraksis der det ble gitt svært lite vinterfor til dyrene.
Det ble satt svært mange dyr på bås i forhold til formengda en rådde over, og håpet at flest mulig skulle overleve vinteren. Det ble regnet som sannsynlig at dyr kunne komme til å sulte i hjel. Mange av de som ikke døde ble så avmagret at de måtte hjelpes ut av fjøset. På tysk har en uttrykket «Schwanz-vieh» – halefe, dyr som måtte dras ut etter halen fordi de ikke kunne gå. Sulteforing må ikke forveksles med vårknipa, da det kunne bli for lite dyrefor mot bonden sin vilje.
Sulteforing var en utbredt praksis både i Norge, i Norden og mange steder ellers i Europa.  I Norge ble som regel hestene spart for denne mishandlingen.
Hvilken tid denne foringsmåten stammer fra er usikkert. Den avtok på siste halvdel av 1800-tallet, og har neppe vært praktisert på 1900-tallet.
Det har vært framsatt ulike forklaringer på denne foringspraksisen:

Flest mulig storfe, sauer og geiter til å sende på beite ville gi størst mulig avdrått.
En forsøkte å ha flest mulig dyr om våren, som kunne selges når beitesesongen tok til.
I korndistriktene ga mange dyr mye gjødsel, som var viktig for åkrene.Uttrykkene snauforing, knappforing og vedlikeholdsforing beskriver også bevisst knapp foring av dyrene, og har delvis blitt brukt som synonymer til sulteforing.


== Litteratur ==
Anna Helene Tobiassen: «Sulteforing – nød, uforstand eller økonomisk strategi?» i Jord og gjerning, Norsk landbruksmuseum, (1989).
Ropeid, Andreas (1960). Skav. Universitetsforlaget.
Avdrått

Avdrått er i husdyrhold et uttrykk for avkastningen, eller produktmengden (melk, kjøtt, ull) fra det enkelte dyr. Det er særlig brukt i forbindelse med melkeproduksjon, som årsavdråtten til ei ku.
Vårknipa

Vårknipa er i jordbruksbygder en betegnelse for tida på slutten av vinteren, da vinterforrådet er i ferd med å ta slutt, men vekstsesongen ennå ikke er begynt. 
I tidligere tider ble alt vinterfór og matforråd dyrket på den enkelte gården, og vårknipa kunne være en vanskelig tid hvis vinteren varte lenger enn vanlig, eller hvis høsten året før hadde vært dårlig. For å komme gjennom vårknipa ble det ofte brukt utradisjonelle metoder, som å blande bark i brødet og mose i grøten, og det siste høyet på låven kunne bli blandet med mose, tang, lauv, bjørkeris, halm og endog hestemøkk.
Uttrykket brukes i dag også om matsituasjonen for ville dyr, som også kan befinne seg i en vanskelig matsituasjon på slutten av vinteren.
Rang (ansvar)

Rang kan bety ansienniet eller hierarkisk posisjon i en organisasjon eller i en besetning. En rang eller grad kan følge av formell kompetanse, opparbeid praksis eller en stilling. Den som er overordnet i et rangsystem har også et overordnet ansvar og trer inn i kommandoposisjon i kritiske situasjoner når det er øket risiko for ulykker.
Fra gammelt av er det kutyme at et skips kaptein er den siste som forlater skipet ved havari.


== Se også ==
Ansettelse
Jiutai (Changchun)

Jiutai (kinesisk: 九台; pinyin: Jiǔtái) er et byfylke i provinsen Jilin i Folkerepublikken Kina. Det er understilt den subprovinsielle by Changchun. 
Befolkningen var på 832 122 innbyggere i 1999.
Her finner vi det meget store Jiutai kullkraftverk på 2,6 GW.


== Administrative enheter ==
Subdistrikter:

Tuanjie (团结街道), Gongnong (工农街道), Nanshan (南山街道), Yingcheng (营城街道), Huoshiling (火石岭街道);Storkommuner:

Tumenling (土们岭镇), Xiyingcheng (西营城镇), Mushihe (沐石河镇), Qitamu (其塔木镇), Shanghewan (上河湾镇), Yinmahe (饮马河镇), Chengzijie (城子街镇), Xinglong (兴隆镇), Weizigou (苇子沟镇);Kommuner:

Hujia for huikineserne (胡家回族乡), Mangka for mandsjuene (莽卡满族乡).


== Referanser ==


== Eksterne lenker ==
Lokalregjeringens offisielle hjemmesider
Gustaf Linden

Gustaf «Muck» Linden eller Muck Linden (født Gustaf Martin Linden 10. november 1875 i Malmö, død 19. mars 1936 i Stockholm), var en svensk regissør, manusforfatter og skuespiller.


== Regi ==


== Filmmanus ==


== Eksterne lenker ==
(en) Gustaf Linden på Internet Movie Database 
(sv) Gustaf Linden i Svensk Filmdatabas 
(en) Gustaf Linden hos The Movie Database
Yushu (Changchun)

Yushu (kinesisk: 榆树; pinyin: Yúshù) er et byfylke i provinsen Jilin i Folkerepublikken Kina. Det er understilt den subprovinsielle by Changchun. 
Befolkningen var på 1 220 970 innbyggere i 1999.Hui Liangyu, en kinesisk visestatsminister, ble født her.


== Administrative enheter ==
Subdistrikter:

Huachang (华昌街道), Zhengyang (正阳街道), Peiying (培英街道), Chengjiao (城郊街道);Storkommuner:

Sihe (泗河镇), Daling (大岭镇), Dapo (大坡镇), Huaijia (怀家镇), Tuqiao (土桥镇), Xinli (新立镇), Heilin (黑林镇), Wukeshu (五棵树镇), Minjia (闵家镇), Xiangyang(向阳镇), Gongpeng (弓棚镇), Baoshou (保寿镇), Xiushui (秀水镇), Liujia (刘家镇), Bahao (八号镇), Xinzhuang (新庄镇);Kommuner:

Huancheng (环城乡), Chengfa (城发乡), Lihe (李合乡), Yujia (于家乡), Qingding (青顶乡), Shisihu (十四户乡), Guangming (光明乡), Xiejia (谢家乡), Fu'an (福安乡), Dayu (大于乡), Xuanfeng (先锋乡), Qianjin (前进乡), Wulong (武龙乡), Dagang (大岗乡), Shuangjing (双井乡), Hongxing (红星乡), Siyu (恩育乡), Tai'an (太安乡), Yumin (育民乡), Qingshan (青山乡), Yanhe for koreanerne (延和朝鲜族乡).


== Samferdsel ==
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.


== Referanser ==


== Eksterne lenker ==
Lokalregjeringens offisielle hjemmesider
Dehui

Dehui (kinesisk: 德惠; pinyin: Déhuì) er et byfylke i provinsen Jilin i Folkerepublikken Kina. Det er understilt den subprovinsielle by Changchun. 
Befolkningen var på 902 885 innbyggere i 1999.


== Administrative enheter ==
Subdistrikter:

Shengli (胜利街道), Jianshe (建设街道), Huifa (惠发街道), Xiajiadian (夏家店街道)Storkommuner:

Daqingzui (大青嘴镇), Guojia (郭家镇), Songhuajiang (松花江镇), Dajiagou (达家沟镇), Dafangshen (大房身镇), Chalukou (岔路口镇), Zhuchengzi (朱城子镇), Buhai (布海镇), Tiantai (天台镇), Caiyuanzi (菜园子镇)Kommuner:

Tongtai (同太乡), Biangang (边岗乡), Wutai (五台乡), Chaoyang (朝阳乡)


== Samferdsel ==


=== Jernbane ===
Hada-banen, en høyhastighetsbane åpnet i 2012, går gjennom området fra Harbin til Dalian.


== Referanser ==


== Eksterne lenker ==
Lokalregjeringens offisielle hjemmesider
Huadian

For energiselskapet, se: China Huadian Corporation.Huadian (kinesisk: 桦甸; pinyin: Huàdiàn) er et byfylke i provinsen Jilin i Folkerepublikken Kina. Det ligger i byprefekturet Jilin.
Befolkningen var på 440 669 innbyggere i 1999.


== Referanser ==
Jiaohe

Jiaohe (kinesisk: 蛟河; pinyin: Jiāohé) er et byfylke i provinsen Jilin i Folkerepublikken Kina. Det ligger i byprefekturet Jilin.
Befolkningen var på 467 970 innbyggere i 1999.


== Samferdsel ==
Kinas riksvei 302 løper gjennom området. Den går fra Hunchun i provinsen Jilin til Ulanhot i Indre Mongolia.


== Referanser ==


== Eksterne lenker ==
Lokalregjeringens offisielle hjemmesider
Panshi

Panshi (kinesisk: 磐石; pinyin: Pánshí) er et byfylke i provinsen Jilin i Folkerepublikken Kina. Det ligger i byprefekturet Jilin.
Befolkningen var på 526 772 innbyggere i 1999.


== Samferdsel ==
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.


== Referanser ==


== Eksterne lenker ==
Lokalregjeringens offisielle hjemmesider